Locuitorii din Târgoviște s-au trezit peste noapte cu o statuie... nouă. E vorba de un monument vechi, care a fost vopsit într-o nuanță aurie, scrie presa locală.

Foto: gazetadambovitei.ro

Statuia ecvestră din centrul municipiului Târgovişte, reprezentându-l domnitorul Mihai Viteazul, a fost vopsită de primăria oraşului zilele trecute, scrie gazetadambovitei.ro.

Monumentul a fost realizat din bronz, în 2001, de către sculptorul Mihai Marcu, care acum nu a fost consultat de Primăria Târgovişte pentru vopsirea statuii în auriu.